Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 4. melléklet a 118/2011. (VII. 11.) Korm. rendelethez
Paragraph Index: 774

c) a földrengésállóságot biztosító eszközök tervszerû állapotba való visszaállítását. 4.6.1.2300. Az elfogadási kritériumok nem teljesülése esetén végrehajtandó karbantartási, próba- és felügyeleti intézkedéseket eljárásrendekben és végrehajtási dokumentumokban kell meghatározni. 4.6.1.2400. A karbantartási, próba- és felügyeleti program megfelelõségét, hatékonyságát, céljának teljesülését folyamatosan monitorozni és az eredményeit elemezni kell. Az elemzési eredményeket, a nemzetközi gyakorlatból származó ismereteket a karbantartási, próba- és felügyeleti program rendszeres felülvizsgálatánál figyelembe kell venni. 4.6.1.2500. A rendszerek és rendszerelemek javítását indokolatlan késlekedés nélkül kell megtervezni és végrehajtani. A prioritásokat elsõsorban a meghibásodott rendszerek és rendszerelemek biztonsági fontossága határozza meg. 4.6.1.2600. Bármilyen rendellenes esemény után az engedélyesnek az esemény által érintett rendszerek és rendszerelemek biztonsági funkcióit és funkcionális integritását újra igazolnia kell, a szükséges javító intézkedéseket – beleértve a felügyeletet, próbát, karbantartást – végre kell hajtania. 4.6.1.2700. A vizsgálatokra és próbákra használt mérõ és vizsgáló berendezéseknek azok összes elemével és tartozékával együtt hitelesítettnek vagy kalibráltnak kell lennie, amit a használat elõtt ellenõrizni kell. Minden berendezést pontosan azonosítani kell a hitelesítési vagy kalibrációs jegyzõkönyvben. Az engedélyesnek a hitelesítésekkel, kalibrálásokkal összefüggõ tevékenységét a minõségirányítási rendszerével összhangban rendszeresen ellenõriznie kell. 4.6.2. Az öregedés kezelése 4.6.2.0100. Az engedélyes olyan átfogó öregedéskezelési programot készít, amelynek keretében:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes